Hei riparilainen,

Edessäsi on rippikoulun oppitunti nimeltä diakonia. Teillä jokaisella on erilainen perherakenne ja olet vapaa soveltamaan tehtävänantoa keneen tahansa muuhunkin kuin perheenjäseneesi tai sukulaiseesi. Mielellään kuitenkin sellaiseen, joka on yksinäinen tai joka voisi kaivata juuri sinun yhteydenottoasi. Tässä ohjeet:

1) Lue ja tutustu ensin kaksisivuiseen kirjoitelmaan siitä mitä diakonia on ja mitä se tarkoittaa. Lue valitsemasi viisi raamatunkohtaa (toisen sivun lopussa).

2)Tämän jälkeen suunnittele ja toteuta seuraava tehtävä. Nyt on aika tavata mummi, kummi, pappa tai vaari, naapurin yksinäinen puolituttu täti tai kumminkaiman serkku. You name it. Sovi läheisesi kanssa treffit ja mene tapaamaan heitä heidän luokseen ulkoilmakahveille, kävelylenkille tai kotiin juttutuokiolle. Vaihtakaa kuulumisia, jätä tuoreet leipomukset, käy heille kaupassa, vie heidän koiransa lenkille, tee kävelylenkki tai laulaa luikauta joku laulu. Ja kerro että teet rippikoulua ☺ Voit myös napata vaikka netistä muutaman hauskan tarinan, jonka voit kertoa tai lukea heille. Mikäli edellä mainittu ei ole mahdollista livenä niin tee sama videopuhelun kautta. Mikäli tämä tuottaa hankaluuksia vastaanottajan puolelta niin tee videotervehdys jonka lähetät läheisellesi puhelimitse. Tärkeintä on, että vietät hetken aikaa heidän kanssaan!

Laita minulle kuva tai video sinusta ja hänestä/heistä kenet tapaat ja muutama sana mitä teitte😊

Ripariterkuin Hanna





